hotchpotch/miracl-hf-unified huggingface dataset:
वैज्ञानिक अभिकलन का कालक्रम
यहाँ वैज्ञानिक परिकलन की कालरेखा दी गयी है। This decade marks the first major strides to a modern computer, and hence the start of the modern era.
परिकलन विज्ञान
परिकलन विज्ञान (Computational science या scientific computing या scientific computation (SC)) तेजी से बढ़ता हुआ अनेक विधाओं वाला क्षेत्र है जो आधुनिक युग में उपलब्ध उन्नत परिकलन क्षमताओं का उपयोग करके जटिल समस्याओं को समझती तथा उनका समाधान करती है। परिकलन विज्ञान अनेक विधाओं में फैला हुआ है किन्तु इसके अन्तर्गत मुख्यतः प्राकृतिक प्रणालियों के मॉडलों का विकास तथा सिमुलेशन किया जाता है।
अभिकलनात्मक इंजीनियरी
परिकलन विज्ञान एवं इंजीनियरी (Computational science and engineering (CSE)) एक उभरता हुआ क्षेत्र है जो मॉडलों तथा सिमुलेशन के विकास और अनुप्रयोग से सम्बन्धित है। यह अपेक्षाकृत नया विषय है। इसमें प्रायः इंजीनियरी विश्लेषण और डिजाइन से उत्पन्न जटिल भौतिक समस्याओं के समाधान के लिए उच्च-परफॉर्मैन्स वाला परिकलन करना पड़ता है। इसे 'खोज की तीसरी विधि' कहा जाता है। (खोज की प्रथम दो विधियाँ हैं, सिद्धान्त और प्रयोग)
गिन्नी माही
गिन्नी माही (जन्म: 1999) एक पंजाबी लोकगीत, रैप और हिप-हॉप गायिका हैं जो भारत के जालंधर, पंजाब से है। उनके गीत "फैन बाबा साहिब दि" और "डेंजर चमार" प्रसिद्ध हैं। माही का मूल नाम गुरकंवल कौर हैं। वह भीम गीतों (आम्बेडकरवादी गीतों) के लिए प्रसिद्ध हैं।
गिन्नी माही का जन्म राकेश चंद्र माही और परमजीत कौर के घर, पंजाब के जालंधर, अबदपुरा में हुआ था। वह चमार या रविदास समुदाय के परिवार से संबंधित है। उन्होंने हंस राज महिला महाविद्यालय में अध्ययन किया है।
गिन्नी माही ने 11 साल की उम्र से गायन शुरू कर दिया था। गिन्नी ने एक हज़ार से अधिक स्टेज शो और गायन कार्यक्रमों में हिस्सा चुका हैं। वह बाबासाहब आम्बेडकर को अपना आदर्श मानती हैं। गिन्नी अपने हर गीत में एक संदेश देना चाहती है, वह अपनी आवाज़ से ही लोगों को सामाजिक पिछड़ेपन से बाहर निकालने के लिए प्रयास करती हैं और अब तक अपने लक्ष्य में सफल भी रही है।
टोनियाई कल्प
टोनियाई कल्प (Tonian Period) पृथ्वी के भूवैज्ञानिक इतिहास में एक कल्प था, जो आज से 100.0 करोड़ (यानि एक अरब)) वर्ष पहले आरम्भ हुआ और 85.0 करोड़ वर्ष पहले अंत हुआ। यह नूतनप्राग्जीवी महाकल्प (Neoproterozoic) का पहला कल्प था। इस के बाद क्रायोजेनियाई कल्प आरम्भ हुआ और इस से पहले मध्यप्राग्जीवी महाकल्प (Mesoproterozoic) का स्टेनियाई कल्प (Stenian) चल रहा था।
स्टाथेरियाई कल्प
स्टाथेरियाई कल्प (Statherian Period) पृथ्वी के भूवैज्ञानिक इतिहास में एक कल्प था, जो आज से 180 करोड़ (यानि 1.8 अरब) वर्ष पहले आरम्भ हुआ और 160 करोड़ (1.6 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का अंतिम कल्प था। इस से पहले ओरोसिरियाई कल्प (Orosirian) चल रहा था और इसके बाद मध्यप्राग्जीवी महाकल्प (मीसोप्रोटेरोज़ोइक, Mesoproterozoic) का पहला कल्प, कैलिमियाई कल्प (Calymmian) शुरु हुआ।
ओरोसिरियाई कल्प
ओरोसिरियाई कल्प (Orosirian Period) पृथ्वी के भूवैज्ञानिक इतिहास में एक कल्प था, जो आज से 205 करोड़ (यानि 2.05 अरब) वर्ष पहले आरम्भ हुआ और 180 करोड़ (1.8 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का एक कल्प था। इस से पहले राएसियाई कल्प (Rhyacian) चल रहा था और इसके बाद में स्टाथेरियाई कल्प (Statherian) आया। इस काल के अंत तक कोलम्बिया अधिमहाद्वीप बन चुका था, और इस कल्प के द्वितीय अर्ध में पर्वतन (पर्वत निर्माण) की प्रक्रिया ज़ोरों पर थी।
राएसियाई कल्प
राएसियाई कल्प (Rhyacian Period) पृथ्वी के भूवैज्ञानिक इतिहास में एक कल्प था, जो आज से 230 करोड़ (यानि 2.3 अरब) वर्ष पहले आरम्भ हुआ और 205 करोड़ (2.05 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का एक कल्प था। इस से पहले साएडेरियाई कल्प (Siderian) चल रहा था और इसके बाद ओरोसिरियाई कल्प (Orosirian) आरम्भ हुआ। पृथ्वी के सबसे पहले ज्ञात सुकेन्द्रिक (eukaryote) जीव राएसियाई कल्प में उत्पन्न हुए।
साएडेरियाई कल्प
साएडेरियाई कल्प (Siderian Period) पृथ्वी के भूवैज्ञानिक इतिहास में एक कल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 230 करोड़ (2.3 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) और प्राग्जीवी इओन (Proterozoic) दोनों का सबसे पहला कल्प था। इसके बाद में राएसियाई कल्प (Rhyacian) आया। साएडेरियाई कल्प से पहले आर्कीअन इओन चल रहा था।
साएडेरियाई कल्प में धारीदार लौहशिला गठन (banded ironstone formation) नामक अवसादी शैल की रचना चरमगति पर थी। उस समय पृथ्वी के सागरों का रंग हरा था क्योंकि उनमें बड़ी मात्रा में लोहे यौगिक घुले हुए थे। इन समुद्रों में फैले शैवाल ने ऑक्सीजन उत्पन्न किया जिसने इस लोहे से मिलकर मैग्नेटाइट बना दिया। धीरे-धीरे सागरों का रंग साफ़ होने लगा। जब समुद्र से अधिकतर लोहा हट चुका था तो इस ऑक्सीजन को सोखने के लिए कुछ नहीं बचा, जिस से पृथ्वी के वायुमण्डल में - जहाँ अब तक मीथेन गैस की बड़ी भूमिका थी - ऑक्सीजन की मात्रा बढ़ने लगी। पृथ्वी पर तब तक क्रमविकसित हुए अधिकांश जीव कम-ऑक्सीजन वाली वायु में पनपने वाले अविकल्पी अवायुजीव थे और उनमें से अधिकांश इस बढ़ती ऑक्सीजन सान्द्रता को न झेल पाने के कारण विलुप्त हो गए।
ऑक्सीजन बढ़ती रही और वायुमण्डल में मीथेन की सान्द्रता घटती रही। इसका तापमान पर भारी प्रभाव पड़ा क्योंकि ऑक्सीजन की तुलना में मीथेन एक कई अधिक शक्तिशाली ग्रीनहाउस गैस है, और सूरज से प्राप्त गरमी को वायुमण्डल व सतह पर अधिक रोके रखती है। बहुत से जीववैज्ञानिक व भूवैज्ञानिक मानते हैं कि इस से ह्युरोनियाई हिमयुग आरम्भ हुआ, जो पृथ्वी का सबसे लम्बा व भयंकर हिमयुग था, जिसमें एक समय पर सम्भव है कि पृथ्वी पूरी तरह से हिमचादरों से ढकी गई हो। इस पूरे घटनाक्रम को महान ऑक्सीजन प्रलय (Great Oxygen Catastrophe) के नाम से जाना जाता है। आगे चलकर जैसे ऑक्सीजन-श्वासी जीव उत्पन्न हुए ऑक्सीजन की मात्रा में संतुलन आ गया।
अवायवीय श्वसन
अवायवीय श्वसन जीवों की कोशिकाओं में ऐसा श्वसन होता है जिसमें ऑक्सीजन की बजाय किसी अन्य तत्व या यौगिक को आक्सीकारक के रूप में प्रयोग करा जाए। वायवीय जीवों की श्वसन प्रक्रिया में आण्विक ऑक्सीजन का प्रयोग होता है जो एक बहुत शक्तिशाली आक्सीकारक होता है। अवायवीय जीवों में सल्फेट (SO), नाइट्रेट (NO), गंधक (S) और फ्यूमारेट जैसे कम-शक्तिशाली आक्सीकारक प्रयोग होते हैं। इसलिए, साधारण रूप से, अवायवीय श्वसन को वायवीय श्वसन से कम दक्ष माना जाता है।
वायुजीवी जीव
वायुजीवी जीव (aerobic organism) या वायुजीव (aerobe) ऐसा जीव होता है जो ऑक्सीजन-पूर्ण पर्यावरण में जीवित रहकर पनप सकें। इनके विपरीत अवायुजीवी जीव ऐसे जीव होते हैं जिन्हें पनपने के लिए ऑक्सीजन की आवश्यकता नहीं होती है। कुछ अवायुजीव तो ऑक्सीजन की मात्र उपस्थिति से ही हानिग्रस्त हो जाते हैं या मर जाते हैं।
अवायुजीवी जीव
अवायुजीवी जीव (anaerobic organism) या अवायुजीव (anaerobe) ऐसा जीव होता है जिसे पनपने के लिए ऑक्सीजन की अवश्यकता नहीं होती। कुछ अवायुजीव तो ऑक्सीजन की मात्र उपस्थिति से ही क्षतिग्रस्त हो जाते हैं या मर जाते हैं। इसके विपरीत वायवीय जीवों के लिए ऑक्सीजन आवश्यक है।
अवायवीय जीव एककोशिकीय हो सकता है - जैसे कि बैक्टीरिया और प्रोटोज़ोआ - या फिर बहुकोशिकीय। आमतौर पर अवायवीय जीवों को तीन श्रेणियों में बांटा जाता है:
विकल्पी अवायुजीव
विकल्पी अवायुजीव (facultative aerobe) ऐसा जीव होता है जो ऑक्सीजन की उपस्थिति में एडीनोसिन ट्राइफॉस्फेट बनाने के लिए उसका वायवीय श्वसन द्वारा प्रयोग कर लेता है लेकिन ऑक्सीजन न होने पर भी अवायवीय श्वसन या किण्वन द्वारा जीने व पनपने में सक्षम है। इसके विपरीत अविकल्पी वायुजीव बिना ऑक्सीजन के मर जाते हैं और अविकल्पी अवायुजीव ऑक्सीजन की उपस्थिति में हानिग्रस्त होते हैं या मर जाते हैं। स्टैफ़ीलोकोक्क्स नामक बैक्टीरिया विकल्पी अवायुजीवों का उदाहरण हैं।
कोलोनी (जीवविज्ञान)
जीवविज्ञान में कोलोनी (colony) एक ही जीववैज्ञानिक जाति के दो या उस से अधिक जीवों के एक साथ निवास के स्थान को कहते हैं। यह जीव एक-दूसरे से कुछ चीज़ों में सहयोग करते हैं और कुछ जातियों में एक-दूसरे से जुड़े हुए भी हो सकते हैं। इस सहवास के कई लाभ हो सकते हैं, मसलन बड़े परभक्षियों से अपनी रक्षा कर पाना, बड़े आकार के ग्रास को पकड़ सकना, बड़े ढांचे बनाकर वातावरण से अपनी रक्षा करना, लैंगिक जनन में अपना जोड़ा आसानी से ढूंढ पाना, और शिशुओं की सामूहिक रूप से रक्षा व पोषण करना। बैक्टीरिया व फफूंद में अक्सर कोलोनिया किसी ठोस सतह पर पाई जाती हैं। कुछ प्राणियों में कोलोनियाँ केवल साल के कुछ भाग में ही जनन के लिए बनाई जाती हैं।
ऐक्टीनोबैक्टीरिया
ऐक्टीनोबैक्टीरिया (Actinobacteria) ग्राम-धनात्मक बैक्टीरिया का एक जीववैज्ञानिक संघ हैं। यह जल और थल दोनों पर उगते हैं, और इनका मानवों के लिए बहुत आर्थिक महत्व है क्योंकि कृषि और वन दोनों मृदा (मिट्टी) में ऐक्टीनोबैक्टीरिया द्वारा दिए गए योगदानों पर निर्भर हैं।
धरती में ऐक्टीनोबैक्टीरिया की कुछ जातियाँ फफूंद की तरह मृत जीवों के शरिरों के कार्बनिक पदार्थों को तोड़कर खाद बना देती हैं, जिसके अणु वनस्पतियों का पोषण करते हैं। ऐसे ऐक्टीनोबैक्टीरिया कोलोनियाँ बनाकर अपने माइसीलियम फैला देते हैं। कुछ ऐक्टीनोबैक्टीरिया जातियाँ (जैसे कि फ़्रैंकिया) वनस्पतियों की जड़ों में सहजीवी बनकर रहते हैं और वनस्पतियों से आहार पाकर उन्हें बदले में नाइट्रोजन पहुँचाते हैं। लेकिन कुछ अन्य जातियाँ ऐसी भी हैं जो अन्य जीवों में रोगकारक हैं।
अविकल्पी अवायुजीव
अविकल्पी अवायुजीव (Obligate anaerobes) ऐसे सूक्ष्मजीवी होते हैं जो ऑक्सीजन की अधिक मात्रा सहन नहीं कर सकते और उसकी साधारण वायुमण्डलीय सान्द्रता (20.95% O) में मर जाएँ। भिन्न जातियों की ऑक्सीजन-सहनशीलता भी भिन्न होती है - कुछ तो 8% ऑक्सीजन तक में जीवित रह सकते हैं जबकि कुछ 0.5% से कम में ही जी पाते हैं।
वायुसह अवायुजीव
वायुसह अवायुजीव (Aerotolerant anaerobes) ऐसे सूक्ष्मजीव होते हैं जो किण्वन (फ़र्मेन्टेशन) द्वारा ऊर्जावान यौगिक एडीनोसिन ट्राइफॉस्फेट बनाने में सक्षम होते हैं। यह ऑक्सीजन का प्रयोग तो नहीं करते लेकिन स्वयं को ऑक्सीजन अणुओं की आक्रमक अभिक्रियाओं से बचाए रखने में भी सक्षम हैं। वायुसह अवायुजीव, अवायुजीवी जीवों की श्रेणी में आते हैं, लेकिन उस श्रेणी की अन्य दो उपश्रेणियों से भिन्न होते हैं, जिनमें ऑक्सीजन सहन न करने वाले अविकल्पी अवायुजीव और ऑक्सीजन के बिना जी सकने लेकिन उसकी उपस्थिति का लाभ उठा सकने वाले विकल्पी अवायुजीव शामिल हैं।
अविकल्पी वायुजीव
अविकल्पी वायुजीव (obligate aerobe) ऐसा जीव होता है जिसे बढ़ने व पनपने के लिए ऑक्सीजन की आवश्यकता होती है। कोशिकीय श्वसन से यह जीव कार्बोहाइड्रेट और वसा जैसी सामग्रियों को ऑक्सीजन के प्रयोग द्वारा चयापचय से ऊर्जा में बदलते हैं। ऐसा वायवीय श्वसन आहार को अवायवीय श्वसन या किण्वन की तुलना में एडीनोसिन ट्राइफॉस्फेट के रूप में अधिक ऊर्जा में बदल पाता है। लेकिन इसमें अनिवार्य वायुजीव के शरीर को ऑक्सीकारक अभिक्रियाओं में होने वाली हानियों को भी झेलना पड़ता है।
अनॉक्सीजनी प्रकाशसंश्लेषण
अनॉक्सीजनी प्रकाशसंश्लेषण (anoxygenic photosynthesis) कुछ बैक्टीरिया जातियों में प्रकाश ऊर्जा के प्रयोग द्वारा बाद में प्रयोग हो सकने वाली रासायनिक ऊर्जा में परिवर्तित करने की क्षमता को कहते हैं। यह पौधों द्वारा करे जाने वाले प्रकाशसंश्लेषण से भिन्न प्रक्रिया है। पौधे प्रकाश के प्रयोग से कार्बन डाईऑक्साइड और जल को अपने ऊर्जा-प्रयोगों के लिए शर्करा और ऑक्सीजन अणुओं में बदलते हैं, और यह ऑक्सीजन पौधे से बाहर छोड़ दी जाती है। इसकी बजाय अनॉक्सीजनी प्रकाशसंश्लेषण में बैक्टीरिया हाइड्रोजन सल्फाइड का प्रयोग करते हैं और गंधक के अणु छोड़ते हैं। अनॉक्सीजनी प्रकाशसंश्लेषण करने वाले सभी ज्ञात जीव अनिवार्य अवायुजीव, जो ऑक्सीजन की अधिक मात्रा उपस्थित होने पर मर जाते हैं। हरा गंधक बैक्टीरिया (green sulfur bacteria), लाल व हरा रेशेदार प्रकाशाहारी (red and green filamentous phototrophs) और जामुनी बैक्टीरिया (purple bacteria) ऐसे जीवों के उदाहरण हैं।
क्लोरोफ़्लेक्सी (संघ)
क्लोरोफ़्लेक्सी (Chloroflexi) या क्लोरोबैक्टीरिया (Chlorobacteria) बैक्टीरिया का एक जीववैज्ञानिक संघ है। इसकी कुछ सदस्य जातियाँ गरम तापमानों में ऑक्सीजन के प्रयोग करने व पनपने वाली वायवीय ऊष्मपसंदी हैं, कुछ अनॉक्सीजनी प्रकाशाहारी हैं और कुछ अवायवीय हैलोश्वासी (anaerobic halorespirers) हैं।
इलेक्ट्रॉन दाता
इलेक्ट्रॉन दाता (electron donor) ऐसा रासायनिक तत्व या रासायनिक यौगिक होता है जो किसी अन्य तत्व या यौगिक को अपने इलेक्ट्रॉन देता है। यह एक अपचायक (reducing agent) होता है जो इलेक्ट्रॉन देकर स्वयं ऑक्सीकरित हो जाता है। किसी इलेक्ट्रॉन दाता की दान-शक्ति उसकी आयनन ऊर्जा (ionization potential) पर निर्भर करती है। जीवविज्ञान में इलेक्ट्रॉन दाता कोशिकीय श्वसन की प्रक्रिया में इलेक्ट्रॉन का दान करते हैं जिस से ऊर्जा उत्पन्न होती है। इस इलेक्ट्रॉन परिवहन क्रम की प्रक्रिया में इलेक्ट्रॉन दाता ऑक्सीकरित और इलेक्ट्रॉन ग्राही अपचायित हो जाता है।
कठपुतली (इंटरनेट)
कठपुतली एक ऑनलाइन पहचान है जिसका लक्ष्य धोका देना है। इस शब्द को कपड़े से बनी गुड़िया या कठपुतली के हवाले से वास्तुतः धोके की पहचान को कहा जाता है जो इंटरनेट के किसी सदस्य की ओर से स्वयं या किसी और का झूठा दाका करके वह करता है।
मेघालय में शिक्षा
मेघालय राज्य में राज्य सरकार, निजी संगठनों एवं धार्मिक संस्थानों द्वारा संचालित विद्यालय होते हैं। शिक्षा का माध्यम अंग्रेजी ही है। अन्य भारतीय भाषाएं जैसे असमिया, बंगाली, हिन्दी, गारो, खासी, मीज़ो, नेपाली और उर्दु वैकल्पिक विषयों की श्रेणी में पढ़ाई जाती हैं। माध्यमिक शिक्षा की शिक्षा बोर्ड्स से सम्बद्ध है जैसे:१०+२+३ शिक्षा पद्धति के अन्तर्गत्त, माध्यमिक शिक्षा पूर्ण होने के उपरान्त विद्यार्थी प्रायः २ वर्ष कनिष्ठ महाविद्यालय ("जूनियर स्कूल)" में शिक्षण लेते हैं जिसे "प्री-युनिवर्सिटी" कहते हैं, या फ़िर उच्चतर माध्यमिक शिक्षा सुविधा वाले किसी मेघालय शिक्षा बोर्ड या केन्द्रीय शिक्षा बोर्ड से सम्बद्ध विद्यालय में प्रवेश लेते हैं। विद्यार्थी तीन में से किसी एक विधा को चुनते हैं: कला, वाणिज्य या विज्ञान। दो वर्ष का कार्यक्रम सफ़लतापूर्वक पूर्ण करने के उपरान्त विद्यार्थी किसी सामान्य या व्यावसायिक स्नातक पाठ्यक्रम में प्रवेश ले सकते हैं।
इनके अलावा बहुत से अन्य संस्थान जैसे:
अवायुजीवी संक्रमण
अवायुजीवी जीवाणुओं के कारण होने वाला संक्रमण अवायुजीवी संक्रमण (Anaerobic infections) कहलाता है।
अनॉक्सी ग्लाइको अपघटन
सीमित ऑक्सीजन की उपस्थिति में ग्लूकोज का लैक्टेट में परिवर्तन, अनॉक्सी ग्लाइको अपघटन (Anaerobic glycolysis) कहलाता है। छोटे किन्तु सघन व्यायाम के समय ऊर्जा उत्पन्न करने का अनॉक्सी ग्लाइको अपघटन ही एकमात्र विधि है, जिसके द्वारा १० सेकेण्ड से लेकर २ मिनट तक ऊर्जा मिल सकती है।
ऊर्जा प्रौद्योगिकी
ऊर्जा प्रौद्योगिकी (Energy technology) एक अन्तरविषयक इंजीनियरी विज्ञान है जिसका सम्बन्ध दक्ष, सुरक्षित, पर्यावरणमित्र तथा किफायती ऊर्जा की प्राप्ति, परिवर्तन, प्रेषण, भण्डारण तथा उपयोग से है।
मानव के लिए ऊर्जा एक महती आवश्यकता है किन्तु दुर्लभ संसाधन है। बहुत से राजनैतिक संघर्ष और युद्ध ऊर्जा को लेकर ही हुए हैं।
जहाँ काम आवै सुई
जहाँ काम आवै सुई से अभिप्राय यह है कि हर काम को एक ही उपकरण या औजार से करने की गलती नहीं करनी चाहिए बल्कि काम के अनुसार सम्यक उपकरण चुनकर उससे ही काम करना चाहिए। रहीम का प्रसिद्ध दोहा है-
इसे पाश्चात्य जगत में 'हथौड़े का नियम' या 'उपकरण का नियम' (ला ऑफ द इन्स्ट्रुमेन्ट) भी कहते हैं। अब्राहम मास्लो ने १९६६ में कहा था-
'हथौड़े का नियम' हर क्षेत्र में देखने को मिल जाता है- औषधि क्षेत्र मे, शिक्षा के क्षेत्र में, सॉफ्टवेयर के क्षेत्र, लोक प्रशासन के क्षेत्र में, सुरक्षा के क्षेत्र मे आदि।
शज़ैम! (फ़िल्म)
शज़ैम! एक अमेरिकी सुपरहीरो फ़िल्म है जो डीसी कॉमिक्स के इसी नाम के एक चरित्र पर आधारित है । यह डीसी एक्सटेंडेड यूनिवर्स (डीसीईयू) में सातवीं फ़िल्मी है। डेविड एफ॰ सैंडबर्ग द्वारा निर्देशित इस फ़िल्म की पटकथा हेनरी गेडन द्वारा उनकी और डैरेन लेम्के की एक कहानी के आधार पर लिखी गयी है। फिल्म में एशर एंजेल ने बिली बैटसन नामक एक किशोर लड़के की भूमिका निभाई है, जो जादूई शब्द "शज़ैम" बोलते ही एक वयस्क सुपरहीरो (ज़ैकरी लीवाई) में बदल जाता है। मार्क स्ट्रांग, जैक डायलन ग्रैज़र और जाइमन ऊनसू ने फ़िल्म में सहायक भूमिकाएं निभाई हैं। 1941 के सीरियल एडवेंचर्स ऑफ़ कैप्टन मार्वल (चरित्र का मूल नाम) के बाद से यह चरित्र का पहला फिल्म संस्करण होगा और साथ ही यह इस चरित्र पर पूरी तरह से केंद्रित पहली पूर्ण लंबाई वाली फीचर फिल्म होगी।
शज़ैम पर आधारित एक लाइव एक्शन फ़िल्म का विकास 2000 के दशक की शुरुआत में ही शुरू हो गया था लेकिन यह परियोजना कई वर्षों तक अधर में लटकी रही। 2008 में एक बार यह फ़िल्म प्री-प्रोडक्शन स्तर तक पहुँच गई थी, जब पीटर सेगल को इसके निर्देशक के रूप में चुना गया था, और ड्वेन जॉनसन को मुख्य भूमिका के लिए चुना गया था, लेकिन बात इससे आगे नहीं बढ़ पायी। विलियम गोल्डमैन, एलेक सोकोलो, जोएल कोहेन और जॉन अगस्त समेत कई अन्य लोग भी विभिन्न बिंदुओं पर इस परियोजना से लेखकों के रूप में जुड़े थे। वार्नर ब्रदर्स ने आधिकारिक तौर पर 2014 में इस फिल्म की घोषणा की, और सैंडबर्ग को फरवरी 2017 में और फिर लेवी को उसी साल अक्टूबर में फ़िल्म से जोड़ा गया। जनवरी 2018 में कनाडा के टोरंटो और ओन्टारियो में प्रिंसिपल फोटोग्राफी शुरू हुई। फ़िल्म के अधिकतर दृश्य पाइनवुड टोरंटो स्टूडियो में फिल्माए गए। मई 2018 तक फ़िल्मांकन समाप्त हो गया था।
शज़ैम! 5 अप्रैल 2019 को 2डी, रीयलडी, 3डी और आईमैक्स 3डी प्रारूपों में न्यू लाइन सिनेमा और वार्नर ब्रदर्स पिक्चर्स द्वारा रिलीज की गई थी ।
कैप्टन मार्वल (डीसी कॉमिक्स)
कैप्टन मार्वल, जो शज़ैम नाम से भी प्रसिद्ध है, डीसी कॉमिक्स द्वारा प्रकाशित अमेरिकी कॉमिक पुस्तकों में दिखाई देने वाला एक काल्पनिक सुपरहीरो है, जिसे कलाकार सी॰सी॰ बेक और लेखक बिल पार्कर ने 1939 में बनाया था। कैप्टन मार्वल पहली बार व्हिज़ कॉमिक्स #2 (कवर-तिथि फरवरी 1940) में दिखाई दिया, जिसे फॉसेट कॉमिक्स द्वारा प्रकाशित किया गया था।
कैप्टन मार्वल बिली बैटसन नामक एक लड़के का व्यसक रूप है। वह जादूई शब्द "शज़ैम" (छह "अमर बुजुर्गों" का संक्षिप्त नाम: सोलोमन [s], हरक्यूलिस [h], एटलस [a], ज़्यूस [z], अकिलीज़ [a], और मरकरी [m]) बोलते ही खुद को एक वयस्क में बदल सकता है, जिसके पास अतिमानवी ताकत, गति, उड़ान और कई अन्य क्षमताएं एवं शक्तियाँ हैं।
पुस्तकों की बिक्री के आधार पर, यह चरित्र 1940 के दशक का सबसे लोकप्रिय सुपरहीरो था, यहां तक ​​कि सुपरमैन से भी अधिक। इसी लोकप्रियता से प्रभावित होकर फॉसेट ने कई अन्य "मार्वल" चरित्रों की रचना की। इन चरित्रों में मार्वल फैमिली, तथा इसके सहयोगी मैरी मार्वल और कैप्टन मार्वल जूनियर प्रमुख थे। ये चरित्र भी बिली की शक्तियों का उपयोग करते हैं। कैप्टन मार्वल और मार्वल फैमिली के कई शत्रु रहे हैं, जिनमें डॉक्टर सिवाना और ब्लैक एडम इत्यादि प्रमुख हैं। 1941 में रिपब्लिक पिक्चर्स सीरियल द्वारा एडवेंचर्स ऑफ़ कैप्टन मार्वल नामक कार्यक्रम बनाया, जिसके बाद कैप्टन मार्वल किसी फ़िल्म में प्रदर्शित होने वाला पहला हास्य पुस्तक सुपरहीरो बन गया।
फॉसेट ने 1953 में कैप्टन मार्वल से संबंधित कॉमिक्स को प्रकाशित करना बंद कर दिया। इस निर्णय का एक प्रमुख कारण चरित्र पर सात साल तक चला एक मुकदमा भी था। 1941 में दायर इस मुक़दमे में डीसी कॉमिक्स ने कॉपीराइट उल्लंघन का आरोप लगते हुए कहा था कि कैप्टन मार्वल की किताबें वास्तव में सुपरमैन की एक अवैध प्रति थी।
1972 में डीसी ने फॉसेट से मार्वल फैमिली के सभी पात्रों का लाइसेंस प्राप्त किया, और उन्हें प्रकाशन मुख्यधारा में वापस ले आयी। 1991 तक डीसी ने इन पात्रों के सभी अधिकार हासिल कर लिए थे। डीसी ने बाद में अपने डीसी यूनिवर्स में कैप्टन मार्वल और मार्वल परिवार को मिश्रित सफलता के साथ एकीकृत कर कई बार चरित्र को पुनर्जीवित करने का प्रयास किया है। मार्वल कॉमिक्स के स्वामित्व वाले "कैप्टन मार्वल" नामक एक अन्य चरित्र पर ट्रेडमार्क विवादों के कारण, डीसी ने इस चरित्र का ट्रेडमार्क कैप्टन मार्वल से बदलकर शज़ैम कर दिया। शज़ैम नाम धीरे धीरे इतना लोकप्रिय हो चला कि डीसी ने २०११ में उसकी कॉमिक बुक को फिर से लॉन्च करते हुए आधिकारिक तौर पर चरित्र का नाम भी बदलकर शज़ैम कर दिया, और साथ ही उसके सहयोगियों को भी "शज़ैम फैमिली" के नाम से जाना जाने लगा।
इस चरित्र को अब तक दो टेलीविजन शृंखलाओं में दिखाया जा चुका है; एक लाइव एक्शन और दूसरा एनिमेटेड। न्यू लाइन सिनेमा / वार्नर ब्रदर्स द्वारा निर्मित एक आगामी शज़ैम! फीचर फिल्म डीसी एक्सटेंडेड यूनिवर्स के हिस्से के रूप में 2019 में रिलीज होने के लिए निर्धारित है। इस फ़िल्म में जैचरी लेवी और आशेर एंजेल मुख्य भूमिका निभाएंगे।
कैप्टन मार्वल को विज़ार्ड पत्रिका द्वारा हर समय के 55 वें सर्वश्रेष्ठ कॉमिक बुक चरित्र के रूप में स्थान दिया गया था। आईजीएन ने भी कैप्टन मार्वल को 50 वें सर्वश्रेष्ठ कॉमिक बुक नायक का स्थान दिया, यह टिप्पणी करते हुए कि यह चरित्र हमेशा एक सरल समय का स्थायी अनुस्मारक होगा। यूजीओ नेटवर्क ने उन्हें मनोरंजन के शीर्ष नायकों में से एक के रूप में स्थान दिया।
कुतैसी
कुतैसी () जॉर्जिया की विधायी राजधानी तथा तीसरा सबसे अधिक जनसंख्या वाला नगर है। यह तिब्लिसी से २२१ किमी दूर रिओनी नदी के तट पर स्थित है तथा पश्चिमी क्षेत्र इमेरेती की राजधानी है। यह ऐतेहासिक रूप से जॉर्जिया के प्रमुख नगरों में से एक है तथा मध्ययुग में पहले जॉर्जिया राजशाही तथा बाद में इमेरेती राजशाही की राजधानी रहा है। २६ मई २०१२ को जॉर्जियाई राष्ट्रपति मिखाइल साकाशविली ने यहाँ देश के नये संसद भवन का उद्घाटन किया, तबसे यह नगर देश की विधायी राजधानी के रूप में जाना जाने लगा।
ल्युका मॉड्रिच
ल्युका मॉड्रिच (जन्म 9 सितम्बर 1985) एक क्रोएशियाई फुटबॉल खिलाड़ी हैं जो कि स्पेनी क्लब रियल मैड्रिड से खेलते हैं तथा क्रोएशिया राष्ट्रीय फुटबॉल टीम के कप्तान हैं। उन्हें 2018 फीफा विश्व कप का गोल्डन बॉल पुरस्कार मिला जो कि प्रतियोगिता के सर्वश्रेष्ठ खिलाड़ी को दिया जाता है।
सम्प्रदायवाद
सम्प्रदायवाद का अर्थ ‘‘दूसरे समुदाय के लोगो के प्रति धार्मिक भाषा अथवा सांस्कृतिक आधार पर असहिष्णुता की भावना रखना तथा धार्मिक सांस्कृतिक भिन्नता के आधार पर अपने समुदाय के लिए राजनीतिक अधिकार, अधिक सत्ता, प्रतिष्ठा की मांगे रखना और अपने हितो को राष्ट्रीय हितो से ऊपर रखना है। अपने हितों के लिए इसको सभी धार्मिक संगठन द्वारा बढ़ावा देना
सम्प्रदायवाद की प्रमुख विशेषताएं निम्नलिखित है। देश में सम्प्रदायिकता के निम्न दुष्परिणाम देखने को मिलते है-
आंबडवे
आंबडवे महाराष्ट्र में रत्नागिरी जिले के मंडणगड तेहसिल में एक छोटा गाँव है। यह गाव मंडणगड तालुका से 17 किलोमीटर दूर हैं। यह भीमराव आम्बेडकर एवं उनके पूर्वजों का मूल गांव हैं, इसलिए यहाँ पुणे की अशोक सर्वांगीण विकास संस्था ने अशोक स्तंभ एवं शीलालेख खडा कर उसे 'स्फूर्तिभूमी' नाम दिया हैं। इस गांव को सासंद अमर साबले ने उनके विकास योजना में शामिल किया हैं।
2011 की भारतीय जनगणना के अनुसार आंबडवे गाँव संबन्धि जानकारी।
गारो हिल्स स्वायत्त जिला परिषद
गारो हिल्स स्वायत्त जिला परिषद ("गारो हिल ऑटोनोमस डिस्ट्रिक्ट काउन्सिल") (GHADC) एक स्वायत्त जिला परिषद है जिसका मुख्यालय तुरा में स्थित है। यह परिषद ईस्ट गारो हिल्स जिला, पश्चिम गारो हिल्स जिला, दक्षिण गारो हिल्स जिला और दक्षिण पश्चिम गारो हिल्स जिले के लिये बनी स्वायत्त प्रशासी परिषद है। यह मेघालय राज की तीन और भारत की चौदह स्वायत्त क्षेत्रों में से एक है।
जयन्तिया हिल आटोनोमस डिस्ट्रिक्ट काउन्सिल
जयंतिया हिल्स स्वायत्त जिला परिषद ("जयन्तिया हिल्स आटोनोमस डिस्ट्रिक्ट काउन्सिल)" (JHADC) में भारत के पूर्वोत्तर राज्य मेघालय के जयन्तिया हिल्स जिला आता है।यह मेघालय के भीतर तीन स्वायत्त जिला परिषदों में से एक है, और भारत के पच्चीस स्वायत्त क्षेत्रों में से एक है।  वर्तमान जयंतिया पहाड़ियाँ ऐतिहासिक जयंतिया साम्राज्य का हिस्सा थीं। इसे संयुक्त खासी-जयंतिया हिल्स जिले के जोवाई उपखंड से 23 नवंबर 1964 को जोवाई स्वायत्त जिला परिषद के रूप में गठित किया गया था - 14 जून 1973 को इसके वर्तमान नाम को अपनाया गया। इस परिषद का गठन जयन्तिया जनजाति के लोगों के विकास हेतु किया गया था।इसका मुख्यालय जोवाई में है।
जयंतिया हिल्स स्वायत्त जिला परिषद का कुल क्षेत्रफल ३,८१९ वर्ग किलोमीटर है जिसकी जनसंख्या २०११ तक ६६५,४७६ थी।
16 वीं शताब्दी की शुरुआत से जयंतिया साम्राज्य पर सिएम्स का शासन था, लेकिन उनका शासन वर्ष १८३५ से १५ अगस्त १९४७ को भारत को स्वतंत्रता प्राप्त होने तक पूरा जयंतिया साम्राज्य ब्रिटिश शासन के अधीन आ गया। ब्रिटिश शासन के दौरान, जयंतिया हिल्स एक नागरिक उप की स्थिति में खासी जयंतिया हिल्स जिले का हिस्सा बन गया।  -मंडल को जोवाई सिविल सब-डिवीजन के नाम से जाना जाता है।
ब्रिटिश शासन से भारत की स्वतंत्रता के परिणामस्वरूप, 25 खासी राज्यों के सिएम्स ने विलय के दस्तावेज पर हस्ताक्षर किए और ये राज्य जिले के प्रशासन के अधीन आ गए, जिसका नाम बदलकर यूनाइटेड खासी और जयंतिया हिल्स जिला कर दिया गया।  भारत का संविधान जिसे वर्ष 1950 में घोषित किया गया था, संविधान की छठी अनुसूची के अनुसार तत्कालीन असम राज्य में आदिवासी क्षेत्रों के प्रशासन के लिए अनुच्छेद 244 (2) के तहत प्रावधान है।  संयुक्त खासी और जयंतिया हिल्स स्वायत्त जिला परिषद तब छठी अनुसूची के तहत वर्ष 1951 में शिलांग में मुख्यालय और जोवाई में एक शाखा कार्यालय के साथ बनाई गई थी।  तत्कालीन सरकार द्वारा जयंतिया हिल्स के लिए एक अलग स्वायत्त जिला परिषद बनाई गई थी।  वर्ष 1964 में असम की अधिसूचना संख्या TAD/R/50/64 दिनांक 23.11.1964 के तहत जोवाई स्वायत्त जिला परिषद के नाम से।  21 जनवरी, 1972 को मेघालय को पूर्ण राज्य का दर्जा मिलने के बाद, जोवाई सिविल सब-डिवीजन को उसी वर्ष जयंतिया हिल्स जिले के नाम से एक पूर्ण नागरिक जिले में अपग्रेड किया गया।  बाद में अधिसूचना दिनांक 14.06.1973 द्वारा जोवाई स्वायत्त जिला परिषद का नाम बदलकर जयंतिया हिल्स स्वायत्त जिला परिषद कर दिया गया।
इसलिए, संविधान की छठी अनुसूची के तहत जयंतिया हिल्स स्वायत्त जिला परिषद और एक उपायुक्त के प्रभार के तहत एक नागरिक जिला एक ही भौगोलिक क्षेत्र का प्रशासन करता है और 31 जुलाई, 2013 तक एक ही निवासी अपनी-अपनी भूमिका और कार्य करता है।  जब मेघालय सरकार ने एक नया नागरिक जिला बनाया, अर्थात पूर्वी जयंतिया हिल्स जिला जिसका मुख्यालय खलीहरियात में है और मूल जिले का मुख्यालय जोवाई में है, का नाम बदलकर पश्चिम जयंतिया हिल्स जिला कर दिया गया।  अब जयंतिया हिल्स स्वायत्त जिला परिषद अपने अधिकार क्षेत्र में दो नागरिक जिलों को कवर करती है।
मार्वल फैमिली
मार्वल फैमिली, जिसे शज़ैम फैमिली भी कहा जाता है, महानायकों का एक समूह है, जो मूल रूप से फॉसेट कॉमिक्स द्वारा प्रकाशित पुस्तकों में दिखाई देता था, और बाद में डीसी कॉमिक्स द्वारा अधिग्रहित कर लिया गया। लेखक ओटो बिन्दर और कलाकार मार्क स्वैज द्वारा 1942 में बनायी गयी यह टीम मूल रूप से फॉसेट की कैप्टन मार्वल फ़्रैंचाइज़ी का विस्तार है, और इसमें कैप्टन मार्वल की बहन मैरी मार्वल, उसका दोस्त कैप्टन मार्वल जूनियर और कई अन्य पात्र भी शामिल हैं।
फॉसेट कॉमिक्स
फॉसेट कॉमिक्स फॉसेट प्रकाशन का एक प्रभाग था, जो 1940 के दशक में गोल्डन एज ​​ऑफ कॉमिक बुक्स के दौरान कई सफल हास्य पुस्तक प्रकाशकों में से एक था। इसका सबसे लोकप्रिय किरदार कैप्टन मार्वल था।
फॉसेट द्वारा प्रकाशित अन्य पात्रों में कैप्टन वीडियो, होपलॉन्ग कैसिडी, आईबीस द इनवेसिबल, बुलेटमैन और बुलेटगर्ल, स्पाई स्मैशर, कैप्टन मिडनाइट, फैंटम ईगल, मिस्टर स्कारलेट और पिंकी, मिनिट-मैन, कमांडो यांक और गोल्डन एरो शामिल हैं।
1953 में फॉसेट प्रकाशन ने अपना कॉमिक प्रभाग बन्द कर दिया, जिसके फलस्वरूप फॉसेट कॉमिक्स के अंतर्गत कॉमिक्स का प्रकाशन समाप्त हो गया, इसके सभी चरित्रों के अधिकार हालाँकि अब भी फॉसेट कॉमिक्स के पास ही थे। 1970 के दशक तक इसके लगभग सभी चरित्रों के अधिकार बिक चुके थे, और फिर 1980 में अपने बचे-खुचे सभी चरित्रों को डीसी को सौंपकर फॉसेट कॉमिक्स को भंग कर दिया गया।
जनन कोशिका
जीव विज्ञान में जनन कोशिका (germ cell) किसी लैंगिक प्रजनन करने वाले जीव की ऐसी कोई भी कोशिका होती है जिस से युग्मक (गैमीट) उत्पन्न हो सके। यह कोशिकाएँ मियोसिस (अर्धसूत्रीविभाजन) की कोशिका विभाजन प्रक्रिया द्वारा बनती हैं, जिसमें गुणसूत्रों (क्रोमोसोमों) की संख्या आधी हो जाती है। प्रजनन में जब नर और मादा की जनन कोशिकाओं का विलय होता है जो यह संख्या फिर से पूरी हो जाती है।
जीववैज्ञानिक जीवन चक्र
जीववैज्ञानिक जीवन चक्र (biological life cycle), या केवल जीवन चक्र (life cycle), उन बदलावों का क्रम है जिसमें कोई जीव निकलता है और अंततः अपनी आरम्भिक रूप व स्थिति में लौट जाता है। जीव जन्मता है और आयु के साथ विकसित होता है और फिर प्रजनन कर के अगली पीढ़ी को जन्म देता है। अलग-अलग जीववैज्ञानिक जातियों का जीवन चक्र भी भिन्न होता है। किसी में प्रजनन लैंगिक होता है और किसी में अलैंगिक।
निष्क्रयता (जीवविज्ञान)
निष्क्रयता (Dormancy) किसी जीव के जीवनचक्र में ऐसा कोई चरण होता है जिसमें उस जीव का विकास और बहुत-सी अन्य क्रियाएँ कुछ काल के लिए रोक दी जाती हैं। प्राणियों में इस अवस्था में प्राणी सोया हुआ प्रतीत हो सकता है। निष्क्रयता से कठिन परिस्थितियों के समय में जीव अपनी चयापचय प्रक्रियाओं को धीमा कर लेता है जिस से उसमें ऊर्जा-व्यय बहुत कम हो जाता है। जब परिस्थितियाँ सुधर जाती हैं (मसलन सर्दियों के बाद तापमान का बढ़ना तथा आहार की अधिक उपलब्धि हो जाना), तो निष्क्रयता जीव फिर से सक्रीय हो सकता है। भालू जैसे प्राणियों में शीतनिष्क्रियता (हाइबर्नेशन) देखी जाती है, जिसमें प्राणी शीतऋतु से पहले बहुत आहार ग्रहण कर के अपना वज़न बढ़ाता है और फिर सर्दी के आगमन पर सुप्तावस्था में रहकर ऊर्जा बचाता है। इस काल में कुछ प्राणी अपने हृदय की दर 95% घटा लेते हैं और शरीर का तापमान भी कम कर लेते हैं।
बालावाली
बालावाली गंगा नदी पर बने रेलवे पुल के पास भारत के उत्तर प्रदेश के बिजनौर जनपद का एक छोटा सा गांव है। बालावली उत्तर रेलवे का रेलवे स्टेशन (BLW) भी है।
बालावाली के निकट गंगा नदी पर लोहे का कैंचीनुमा पुल 1888 ब्रिटिश काल में 27 लाख 94 हजार रुपये की लागत से बनाया गया था। यह लौह रेल पुल रेल यातायात संचालित करने के लिए प्रयोग किया जाता था, पुल के अधिक पुराना हो जाने के कारण वर्ष 2001 में रेलवे ने इस पुल से रेलों का संचालन बंद कर दिया। रेलों के संचालन के लिए एक नया डबल रेल पुल (840 मीटर लम्बाई) पुराने लोहे के पुल के निकट ही उत्तर दिशा की ओर रेलवे द्वारा बना दिया गया। अब ट्रेनें नए पुल से चल रही हैं। लगभग 130 वर्षीय रेलवे पुल को वर्ष 2016 से सड़क यातायात के लिए खोल दिया गया। यह रेलवे पुल उत्तर प्रदेश और उत्तराखंड सीमा का एक भूमि चिह्न भी है, जोकि दोनों राज्यों को आपस में जोड़ता है। सड़क परिवहन के लिए पुराने रेलवे पुल का उपयोग किया जाने लगा है तथापि सड़क परिवहन के लिए एक अन्य नया पुल इस पुराने पुल के दक्षिण में निर्माणधीन है जिसकी वर्ष 2020 तक चालू होने की सम्भावना है। कैंचीनुमा लोहे के पुल के बारे में कहा जाता है कि यह गंगा नदी पर बनाया हुआ पहला रेल पुल है।
कैप्टन मार्वल जूनियर
कैप्टन मार्वल जूनियर (फ्रेडी फ्रीमैन) डीसी कॉमिक्स द्वारा प्रकाशित एक काल्पनिक सुपरहीरो है, जो पहले फॉसेट कॉमिक्स द्वारा प्रकाशित किया जाता था। मार्वल फैमिली टीम के एक सदस्य के रूप में इस चरित्र का निर्माण एड हेरॉन और मैक राबॉय द्वारा किया गया था, और यह पहली बार दिसम्बर 1941 में व्हिज़ कॉमिक्स #25 में दिखाई दिया। कैप्टन मार्वल जूनियर फ्रेडी फ्रीमैन का आल्टर-ईगो है - एक अपंग बालक, जिसे कैप्टन मार्वल ने खलनायक कैप्टन नाजी से आज़ाद करवाया था। जूनियर को अपनी सारी शक्तियां कैप्टन मार्वल से मिलती हैं। "कैप्टन मार्वल" नाम कहते ही फ्रेडी कैप्टन मार्वल जूनियर में परिवर्तित हो जाता है।
2006 से 2008 तक प्रकाशित ट्रायल्स ऑफ़ शज़ैम! नामक मैक्सी-सीरीज़ में फ्रेडी फ्रीमैन को खुद को कैप्टन मार्वल के योग्य साबित करने के लिए छः परीक्षणों से गुजरते हुए दर्शाया गया था। इन परीक्षणों को सफलतापूर्वक पूरा करने पर, फ्रेडी ने सुपरहीरो नाम शज़ैम ग्रहण किया, जबकि बिली बैटसन रॉक ऑफ एटर्निटी पर जादूगर शज़ैम बन गया। 2011/12 में डीसी के न्यू 52 रीबूट के बाद फ्रेडी फ्रीमैन के चरित्र में भी कई बदलाव हुए। फ्रेडी वर्तमान डीसी प्रकाशनों में बिली बैटसन के पालक भाई बहनों में से एक के रूप में दिखाई देता है, और बिली से शज़ैम की शक्तियां साझा कर उसकी तरह ही एक वयस्क सुपर हीरो बन सकता है।
डीसी एक्सटेंडेड यूनिवर्स की आगामी फिल्म शज़ैम! में फ्रेडी फ्रीमैन पहली बार किसी फ़िल्म में दिखाई देगा, जहाँ उसकी भूमिका बाल अभिनेता जैक डायलन ग्रैज़र ने निभाई है।
अंतर्बीजाणु
अंतर्बीजाणु (endospore) फ़र्मीक्यूटीस संघ की कुछ बैक्टीरिया जातियों द्वारा बनाया जाने वाला एक कठोर व निष्क्रय ढांचा होता है। हालांकि इसका नाम और रूप बीजाणु व बीज से मिलता है, यह प्रजनन से असम्बन्धित है। यह किसी बैक्टीरिया कोशिका का प्रतिकूल परिस्थितियों में स्वयं को सिकोड़कर व अपनी अधिकांश जीव-प्रक्रियाओं को बहुत धीमा कर के या रोककर बनाया गया रूप होता है। इस रूप में बैक्टीरिया बहुत लम्बे काल तक अंतर्बीजाणु बना रह सकता है और परिस्थितियाँ सुधरने पर पुनः सक्रीय हो जाता है। यह अंतर्बीजाणु अवस्था अक्सर पोषक तत्वों, जल या आहार के आभाव में देखी जाती है।
अंतर्बीजाणु रूप में बैक्टीरिया कभी-कभी शताब्दियों तक बचा रह सकता है। कई वैज्ञानिकों ने 10,000 वर्षों से अधिक आयु के अंतर्बीजाणुओं के पुनः सक्रीय हो जाने की ख़बर दी है और दसियों लाख वर्ष से निष्क्रय अंतर्बीजाणु के सक्रीय हो जाने के दावे भी मिले हैं। एक समाचार के अनुसार नमक क्रिस्टलों में मिले बैसिलस मैरिसमोरटुई (Bacillus marismortui) के 25 करोड़ वर्ष पुराने अंतर्बीजाणु मिले हैं जो अभी भी जीवित हैं। अधिकांश बैक्टीरिया स्वयं को अंतर्बीजाणु बनाने में सक्षम नहीं हैं। बैसिलस ऐसे बैक्टीरिया का उदाहरण है जिसमें यह क्षमता है। अंतर्बीजाणुओं का अध्ययन करने पर इनमें बैक्टीरिया का डी॰ऍन॰ए॰, राइबोसोम और डिपिकोलिनिक अम्ल मिलता है। वैज्ञानिकों का मानना है कि डिपिकोलिनिक अम्ल बैक्टीरिया को निष्क्रय अवस्था में रखने के लिए सहायक है और अंतर्बीजाणुओं में लगभग 10% भार इसी अम्ल का होता है।
लद्दाख स्वायत्त पर्वतीय विकास परिषद, लेह
लद्दाख स्वायत्त पर्वतीय विकास परिषद, लेह ("लद्दाख ऑटोनोमस हिल डवलपमेंट काउन्सिल, लेह") (LAHDC) एक स्वायत्त पहाड़ी परिषद है जिसके अधीन भारत के उत्तरतम राज्य जम्मू और कश्मीर, के लेह जिले का क्षेत्र प्रशासन है।
परिषद ने हाल ही में अपने प्रतीक चिह्न में बदलाव किया है और नये चिह्न में पुराने आठ भुजाॐ वाले बौद्ध चक्र के स्थान पर सारनाथ के अशोक स्तंभ के तीन सिंह मुखों को स्थान दिया है।
परिषद ३० पार्षदों से बना है जिसमें से २६ सीधे निर्वाचित और ४ नामित सदस्य होते हैं ।
परिषद की कार्यकारी शाखा एक कार्यकारी समिति के रूप में होती है। इस समिति का गठन एक मुख्य कार्यकारी पार्षद और चार अन्य कार्यकारी पार्षदों से होता है ।
लद्दाख स्वायत्त पर्वतीय विकास परिषद
लद्दाख स्वायत्त पहाड़ी विकास परिषद भारत के उत्तरतम राज्य जम्मू एवं कश्मीर के लद्दाख़ क्षेत्र के पड़ोसी जिलों दो अलग-अलग प्रशासी निकायों को इंगित कर सकते हैं:
दाग (1999 फ़िल्म)
दाग: दि फायर 1999 की राज कँवर द्वारा निर्देशित हिन्दी भाषा की नाटकीय एक्शन फिल्म है। इसमें संजय दत्त, चन्द्रचूढ़ सिंह और महिमा चौधरी मुख्य भूमिकाओं में हैं। अन्य कलाकारों में शक्ति कपूर, सुषमा सेठ, मोहन जोशी, सचिन खेडेकर और राज बब्बर शामिल हैं।
एक पूर्व भारतीय सैनिक करण (संजय दत्त) अपने सच्चे पिता के लिए बदला लेना चाहते हैं, जिन्हें गलत तरीके से जेल में रखा गया था क्योंकि उन्हें वकील रवि वर्मा (चन्द्रचूढ़ सिंह) ने झूठा आरोप लगाया और मुकदमा चलाया था, जिसका समर्थन उसके ससुर सिंघल (राज बब्बर) ने किया।
सिंघल की बेटी काजल (महिमा चौधरी) भ्रष्ट वकील रवि की पत्नी है। अदालत के एक मामले में वह भ्रष्टाचार का झूठा आरोप उन पे लगाता है और दोषी ठहराता है और वह अपमान से आत्महत्या कर लेते हैं। उनके बेटे करण ने बदला लेने की ठानी है और एक दिन बाद एक पार्टी में से काजल और रवि के लौटते समय वो उस पर हमला करता है। लेकिन उनकी पत्नी काजल अपने पति को बचाने के लिये ढाल के रूप में अपने शरीर का उपयोग करने के लिए आती है। करण दूसरी बार गोली चलाता है और रवि को रीढ़ की हड्डी में गोली मार दी जाती है। इससे उसकी याददाश्त का हिस्सा खो जाता है और उसे पहियाकुर्सी पर कर दिया जाता है।
अस्पताल में, काजल उसके घाव के कारण मर जाती है। रवि की याददाश्त को बहाल करने के प्रयास के रूप में, सिंघल एक सड़क कलाकार कजरी से मदद का अनुरोध करता है, जो वास्तव में काजल (महिमा चौधरी, दोहरी भूमिका में) जैसी दिखती है ताकि वह रवि की पत्नी का अस्थायी रूप से नाटक कर सके। हालांकि, परेशान करण अभी भी अस्पताल में रवि को पकड़कर अपने बदला लेने चाह रहा है और रवि को मारने की योजना बनाता है।
दाग
दाग एक मलिनकिरण है जिसे किसी सतह, सामग्री या माध्यम से स्पष्ट रूप से अलग किया जा सकता है। वे दो अलग-अलग सामग्रियों के रासायनिक या शारीरिक संपर्क के कारण होते हैं।
जानबूझकर दाग (जैसे लकड़ी के दाग या पेंट) हो सकते हैं, संकेतक दाग (जैसे खाद्य रंग या एक सूक्ष्मदर्शी के नीचे दिखाई देने वाले बैक्टीरिया को देखने के लिए पदार्थ जोड़ना), प्राकृतिक दाग (जैसे लौह पर ज़ंग), और किसी टी-शर्ट पर सॉस जैसे आकस्मिक दाग।
विभिन्न पदार्थों द्वारा विभिन्न प्रकार की सामग्री को दाग दिया जा सकता है, और आधुनिक वस्त्र विनिर्माण में दाग प्रतिरोध एक महत्वपूर्ण विशेषता है।
दाग (बहुविकल्पी)
दाग, एक प्रकार का मलिनकिरण है। इससे इनका उल्लेख भी हो सकता है:
रक्त स्कंदन
रक्त स्कंदन (coagulation, clotting) रक्त की वह प्रक्रिया होती है जिसके द्वारा वह द्रव की अवस्था से अर्ध-ठोस (जेल) की अवस्था में चला जाता है और एक जमावड़ा या थक्का बना लेता है। यह रक्तस्तम्भन (hemostasis) के लिए आवश्यक है जिसमें घाव लगी हुई किसी रक्त-वाहिका से खून का बहाव रोका जाता है। स्कंदन के लिए रक्त के बिम्बाणु (प्लेटलेट) सक्रीय होकर एक-दूसरे से चिपकने लगते हैं और साथ-साथ फ़ाइब्रिन भी जमा करा जाता है। यदि स्कंदन ठीक से न हो तो घाव से रक्त बहता रहता है जो प्राणी के लिए बहुत हानिकारक हो सकता है (या मृत्यु का कारण भी बन सकता है)। यदि यह स्कंदन किसी मुख्य रक्त-वाहिका में अकारण हो जाए तो रक्त-बहाव को बाधित करता है। यह विकृत प्रक्रिया थ्रोम्बोसिस (thrombosis) कहलाती है और यह भी हानिकारक या जानलेवा हो सकती है।
रक्त का थक्का बनाने में सोडियम आयन सहायक होता है। सोडियम की ++ आयनिक क्षमता अधिक होती है जिस वजह से यह रक्त का स्कंदन में तथा निर्जलीकरण में सहायक होता है।
चकमा स्वायत्त ज़िला परिषद
चकमा स्वायत्त जिला परिषद ("चकमा आटोनोमस डिस्ट्रिक्ट काउन्सिल") का गठन भारतीय संविधान की छठी अनुसूची के तहत २९ अप्रैल १९७२ को किया गया था। यह परिषद राज्य विधान सभा की प्रतिकृति है और विशेष रूप से आवंटित विभागों पर कार्यपालिका रूप से प्रशासन किया करती है। यह उत्तर-पूर्व भारत में मिज़ोरम में स्थित तीन स्वायत्त जिला परिषदों में से एक है। यह दक्षिण-पश्चिमी मिजोरम और बांग्लादेश और म्यांमार की सीमा से लगे क्षेत्रों में रहने वाले चकमा लोगों के लिये एक स्वायत्त परिषद है। परिषद के अधीन इस क्षेत्र का १५०० वर्ग किलोमीटर क्षेत्र आता है जिसमें जनसंख्या 2001 में ३४,५२८  से बढ़कर २००८ तक  ४०,२६५ हो चुकी है। स्थानीय चकमा लोगों की मांग अब एक चकमा स्वायत्त जिला "चकमालैण्ड" के रूप में एक संघ शासित क्षेत्र बनाने की है।
मिजोरम की कुल चकमा जनसंख्या  100,000 से अधिक होने का अनुमान है। चकमा स्वायत्त जिला परिषद के अंतर्गत पूरी जनसंख्या अनुसूचित जनजाति ही है। २०११ की जनगणना के अनुसार इस क्षेत्र की कुल जनसंख्या 43,528 है जिसमें से ७०% लोग कृषि पर निर्भर है.
चकमा स्वायत्त जिला परिषद का मुख्यालय कमलानगर है जिसका चकमा भाषा में संतरे का शहर है। इसे चौङ्ग्ते-सी कहते हैं। इसके कमलानगर-१,२,३ और ४ नामक चार भाग हैं। यहां एक महाविद्यालय भी है जिसका नाम कमलानगर गवर्नमेण्ट कालेज है और कमलानगर-१ फ़ुटबाल मैदान के निकट स्थित है।
चकमा जिला परिषद के अधिकांष लोग थेरावद बौद्ध धर्म के अनुयायी हैं। ये इस धर्म का अनुसरण लम्बे समय से कर रहे हैं।
माल की खिचड़ी
माल की खिचड़ी
आवश्यक सामग्री
माल :- माल एक कटोरी माल साफ किया हुआ और दरदरा कुटा हुआ , दाल :- अरहर दाल या ( तुवंर दाल , मूंग दाल ) नारियल :- आधा नारियल स्लाइस में काटा हुआ , हरी मिर्च :- सात से आठ हरी मिर्च स्लाइस में काटा हुआ , टमाटर :- दो टमाटर स्लाइस में काटा हुआ , हल्दी पाउडर :- 1/4 टी स्पुन हल्दी पाउडर , नमक :- स्वांद अनुसार , तेल :- एक सर्वीस स्पुन तेल , घी / बटर :- दो टी स्पुन घी या बटर , पानी :- चार ग्लास पानी ,
विधि
माल को साफ करने का सही तरीखा। इस प्रकार से हैं। आवश्यकता के अनुसार माल को इमाम दस्ता में। डाल कर। हल्का - हल्का पानी डाल कर हल्का - हल्का कुट ले। जीस से उस पर। माल का छिल्का , अलग होगी। और उसे पानी में डाल कर। अच्छी तरह से धो ले। और जारी में लेकर उसे धुप में सुखा ले। और आटा की छानी से उसे छान ले। और स्टोर कर ले। अगर माल में से पुरा छिल्का साफ करना हो तो , सब से पहले माल को आठ से दस घंटे पानी में भिगो कर। उसे मसले। और माल को हल्का इमाम दस्ता में कुट ले। और धुप में सुखा ले। जिस से उस का पुरा छिल्का ऊत्तर जायेगा। और स्टोर कर ले। स्टेप 2 माल की खिचड़ी बनाने के लिए। साफ किया हुआ। माल को मिक्सी में डाल कर दरदरा पिस ले। और दाल को साफ कर। साफ पानी में धो कर। रख ले। और हरी मिर्च , टमाटर , नारियल को स्लाइस में। काट कर रख ले। स्टेप 3 अब आप कुंकर ले। उस में एक सर्वीस स्पुन तेल डाल कर तेल को गरम करें। जब। तेल गरम होने पर। उस में हरी मिर्च , नारियल डाल कर। फ्राइ करें। जब नारिययल हल्का गोल्डन कलर में होने पर। उस में स्लाइस में काटा हुआ टमाटर , स्वादं अनुसार नमक मिला कर। फ्राइ करें। चार मिनट तक। स्टेप 4 अब आप उस में चार ग्लास पानी डाल कर। पानी को उबाले। जब पानी अच्छी तरह से उबलने लगे। तब उस में साफ किया हुआ दाल , दरदरा कुटा हुआ माल डाल कर उबाले। और साथ में चम्मच से हिलाते हुए उबाले। सात मिनट तक। स्टेप 5 अब आप कुंकर का ढ़क्कन बंद कर दें। कुकर की दो सिटी बजने के बाद गैंस धीमा कर दें। और कम आँच पर दस मिनट तक पकाएं। माल की खिचड़ी हल्का ठंडा होने पर। उस में। दो टी स्पुन घी / बटर डाल कर सर्व करें। संदर्भ : इंडियन रेसिपी 4 यू [www.indian-recipes-4you.com/ माल की खिचड़ी]
२०१८ एशिया कप
२०१८ एशिया कप, सितंबर 2018 में संयुक्त अरब अमीरात में आयोजित होने वाला एक दिवसीय अंतर्राष्ट्रीय (ओडीआई) क्रिकेट प्रतिस्पर्धा थी। यह एशिया कप का 14वां संस्करण था और 1984 और 1995 के बाद तीसरी बार संयुक्त अरब अमीरात में आयोजित किया गया। भारत इसके पूर्व संस्करण का विजेता रहा था। भारत मौजूदा चैंपियन था, और फाइनल में बांग्लादेश को तीन विकेट से हराकर अपना खिताब बरकरार रखा है। पोर्ट ऑफ स्पेन में 2013 वेस्टइंडीज ट्राई सीरीज़ (सेल्कॉन मोबाइल कप) में भारत की आखिरी जीत के बाद से यह 5 साल बाद भारत की पहली एक दिवसीय अंतर्राष्ट्रीय टूर्नामेंट जीत थी।
प्रारंभ में, यह प्रतिस्पर्धा भारत में आयोजित किया जाना था। लेकिन भारत और पाकिस्तान के बीच चल रहे राजनीतिक तनावों के चलते इसे संयुक्त अरब अमीरात में स्थानातंरित कर दिया गया।
29 अक्टूबर 2015 को सिंगापुर में एशियाई क्रिकेट परिषद (एसीसी) की बैठक के बाद, भारतीय क्रिकेट नियंत्रण बोर्ड (बीसीसीआई) के सचिव ने कहा कि प्रतिस्पर्धा का 2018 संस्करण भारत में आयोजित किया जाएगा। अगस्त 2017 में बीसीसीआई ने 2017 एसीसी अंडर-19 एशिया कप के मलेशिया में स्थानांतरित होने के बाद, इस प्रतिस्पर्धा की मेजबानी करने के लिए सरकारी मंजूरी मांगी थी। अप्रैल 2018 में, अबू धाबी के राजकुमार मोहम्मद बिन जयद अल नहयान ने, पाकिस्तान की भागीदारी सुनिश्चित करने के लिये बीसीसीआई और एसीसी के सामने अबू धाबी में प्रतिस्पर्धा कराने का विचार रखा।
पाकिस्तान अप्रैल में, प्रतिस्पर्धा से पहले 2018 एसीसी इमर्जिंग टीम एशिया कप की मेजबानी करने वाला था। लेकिन एशिया कप के संयुक्त अरब अमीरात में स्थानातंरित होने के बाद, इमर्जिंग टीम एशिया कप दिसंबर 2018 तक के लिये स्थगित कर दिया गया, जिसमें श्रीलंका, पाकिस्तान के साथ मिलकर प्रतिस्पर्धा का सह-आयोजन करेगा।
कार्यक्रम और प्रारूप 24 जुलाई 2018 को घोषित किया गया था, जिसमें कुल छह टीम को तीन-तीन के दो समूहों में विभाजित किया गया था। प्रत्येक समूह की शीर्ष दो टीम प्रतिस्पर्धा के सुपर चार चरण में प्रवेश करे। इस चरण की शीर्ष दो टीम फाइनल में एक दूसरे के विरूध्द खेले। इस प्रतिस्पर्धा का पहला मैच बांग्लादेश और श्रीलंका के बीच दुबई अंतरराष्ट्रीय क्रिकेट स्टेडियम में खेला गया।
सर्वाधिक फॉलो किये जाने वाले इन्स्टाग्राम खातों की सूची
यह सूची सोशल फ़ोटो शेयरिंग मंच इन्स्टाग्राम पर 5 सितंबर 2018 के अनुसार सर्वाधिक फॉलो किये जाने वाले २५ खातों की है। सितम्बर २०१८ के अनुसार, २४.८ करोड़ फॉलोवेर्स के साथ इन्स्टाग्राम का स्वयं का खाता सबसे अधिक फॉलो किया जाता है, जबकि व्यक्तित्व में सेलिना गोमेज़ १४.२ करोड़ फॉलोवेर्स के साथ शीर्ष स्थान पर हैं। ग्यारह खातें इस जालस्थल पर १० करोड़ फॉलोवेर्स का आँकड़ा पार कर चुके हैं।
यह सूची सर्वाधिक २५ फॉलो किये जाने वाले खातों की है, जिसका निकटतम दस लाख (मिलियन) का आँकड़ा दिया गया है, साथ ही सभी खाता प्रयोक्ताओं का व्यवसाय तथा देश की भी जानकारी निहित की गयी है। निम्नलिखित सूची में देशानुसार शीर्ष १५ फॉलो किये जाने वाले इन्स्टाग्राम खातों की हैं, जिसका निकटतम दस लाख (मिलियन) का आँकड़ा दिया गया है, साथ ही सभी खाता प्रयोक्ताओं का व्यवसाय भी निहित है। ! स्थान ! class="unsortable" |  ! देश  ! खाता नाम  ! खाताधारक  ! फॉलोवर्स(मिलियन) ! व्यवसाय
घाट तहसील
घाट तहसील चमोली जिला का एक तहसील है।
इस तहसील में अनेक गाँव हैं। जो इस प्रकार हैं:
डॉ॰ आम्बेडकर अंतर्राष्ट्रीय पुरस्कार
डॉ॰ आम्बेडकर अंतर्राष्ट्रीय पुरस्कार भारत सरकार द्वारा दिये जानावाला अंतर्राष्ट्रीय पुरस्कार हैं। इसकी स्थापना इसवी सन 1995 में की गई। सामाजिक परिवर्तन का उत्कृष्ठ कार्य करनेवाले व्यक्ती या संस्था/ संघठन को यह पुरस्कार प्रदान किया जाता हैं। यह पुरस्कार सामाजिक परिवर्तन एवं राष्ट्रीय एकात्मता के लिए भीमराव आम्बेडकर की दृष्टी का प्रतीक हैं। प्रति वर्ष यह पुरस्कार दिया जाता हैं, उसका स्वरूप ₹ १५ लाख और प्रशस्तिपत्र हैं। पुरस्कार विजेता का चयन करनेवाली कमेटी ज्युरी में भारत के उपराष्ट्रपति (अध्यक्ष), लोकसभा सभापती (उपाध्यक्ष), अनुसूचित जाति और अनुसूचित जनजाति राष्ट्रीय आयोग के अध्यक्ष (सदस्य), उल्लेखनिय शिक्षाशास्त्री (सदस्य), एक सामाजिक कार्यकर्ता (सदस्य) और सार्वजनिक जीवन के दोन प्रसिद्ध व्यक्ति (सदस्य) जिनमें से एक को अंतर्राष्ट्रीय घटनाओंका अनुभव हो।
सुकना जमीन घोटाला
यह घोटाला 2008 में पश्चिम बंगाल के सिलीगुड़ी के नजदीक सुकना सैन्य प्रतिष्ठान के नजदीक स्थित 71 एकड़ जमीन एक शैक्षणिक संस्थान के निर्माण के लिए एक निजी कारोबारी को अवैध हस्तांतरण से जुड़ा है
अहमद शाह पकतीन
अहमद शाह पकतीन (जन्म १ जनवरी १९७७) अफगानिस्तान के एक क्रिकेट अंपायर है। वह वर्तमान में आईसीसी अंपायरों के अंतर्राष्ट्रीय पैनल के सदस्य हैं। पकतीन 2015–17 आईसीसी इंटरकांटिनेंटल कप में अंपायरिंग करते हुए नजर आये थे।
१४ जनवरी २०१७ को ये डेजर्ट टी-20 चैलेंज 2017 में स्कॉटलैंड और हांगकांग के बीच अपने पहले ट्वेंटी-२० अंतरराष्ट्रीय मैच में खड़े थे। ये १५ मार्च २०१७ को अफगानिस्तान और आयरलैंड के बीच अपने पहले वनडे इंटरनेशनल मैच में खड़े थे।
अहमद शाह दुरानी
अहमद शाह दुरानी (जन्म १६ मई १९७५) अफ़गानिस्तान के क्रिकेट अंपायर है। इन्हें १४ दिसंबर २०१६ को संयुक्त अरब अमीरात और अफगानिस्तान के बीच अपना पहला ट्वेंटी-२० अंतर्राष्ट्रीय अंपायर के तौर पर खेला था। जबकि इन्हें १७ मार्च २०१७ को अफगानिस्तान और आयरलैंड के बीच खेली गयी सीरीज में पहली बार वनडे मैच में अंपायरिंग करने का मौका मिला था।
कुशध्वज (रामायण)
भागवत के अनुसार राजा जनक के पुत्र जिनकी बहन सीता और उर्मिला थीं। इनके पुत्र धर्मध्वज और पौत्र कृतध्वज एवं मितध्वज थे।
रानीबाग
रानीबाग हल्द्वानी नगर का एक आवासीय क्षेत्र और वार्ड है, जो नगर के केंद्र से ८ किमी उत्तर में राष्ट्रीय राजमार्ग १०९ पर स्थित है। यह क्षेत्र हल्द्वानी नगर निगम की उत्तरी सीमा बनाता है। कहते हैं यहाँ पर मार्कण्डेय ॠषि ने तपस्या की थी। रानीबाग के समीप ही पुष्पभद्रा और गगार्ंचल नामक दो छोटी नदियों का संगम होता है। इस संगम के बाद ही यह नदी 'गौला' के नाम से जानी जाती है। गौला नदी के दाहिने तट पर चित्रेश्वर महादेव का मन्दिर है। यहाँ पर मकर संक्रान्ति के दिन बहुत बड़े मेले का आयोजन होता है, जिसे जिया रानी का मेला के नाम से जाना जाता है।
रानीबाग से पहले इस स्थान का नाम चित्रशिला था। कहते हैं कत्यूरी राजा पृथवीपाल की पत्नी रानी जिया यहाँ चित्रेश्वर महादेव के दर्शन करने आई थी। वह बहुत सुन्दर थी। रुहेला सरदार उसपर आसक्त था। जैसे ही रानी नहाने के लिए गौला नदी में पहुँची, वैसे ही रुहेलों की सेना ने घेरा डाल दिया। रानी जिया शिव भक्त और सती महिला थी। उसने अपने ईष्ट का स्मरण किया और गौला नदी के पत्थरों में ही समा गई। रुहेलों ने उन्हें बहुत ढूँढ़ा परन्तु वे कहीं नहीं मिली। कहते हैं, उन्होंने अपने आपको अपने घाघरे में छिपा लिया था। वे उस घाघरे के आकार में ही शिला बन गई थीं। गौला नदी के किनारे आज भी एक ऐसी शिला है, जिसका आकार कुमाऊँनी घाघरे के समान हैं। उस शिला पर रंग-विरंगे पत्थर ऐसे लगते हैं - मानो किसी ने रंगीन घाघरा बिछा दिया हो। वह रंगीन शिला जिया रानी के स्मृति चिन्ह माना जाता है। रानी जिया को यह स्थान बहुत प्यारा था। यहीं उसने अपना बाग लगाया था और यहीं उसने अपने जीवन की आखिरी सांस भी ली थी। वह सदा के लिए चली गई परन्तु उसने अपने गात पर रुहेलों का हाथ नहीं लगन् दिया था। तब से उस रानी की याद में यह स्थान रानीबाग के नाम से विख्यात है।
१९वीं शताब्दी तक रानीबाग एक स्वतंत्र गाँव था, और 1901 में इसकी जनसंख्या लगभग 624 थी; उसी वर्ष इसे काठगोदाम के साथ जोड़कर नोटिफाइड एरिया घोषित कर दिया गया। काठगोदाम-रानीबाग 1942 तक स्वतंत्र नगर के रूप में उपस्थित रहा, जिसके बाद इसे हल्द्वानी नोटिफाइड एरिया के साथ जोड़कर नगर पालिका परिषद् हल्द्वानी-काठगोदाम का गठन किया गया। तब से ही रानीबाग हल्द्वानी नगर क्षेत्र का हिस्सा है। 80 के दशक में यहां हिन्दुस्तान मशीन टूल्स (एच. एम. टी.) की एक इकाई स्थापित की गई। 1982 में तत्कालीन उद्योग मंत्री पंडित नारायण दत्त तिवारी ने रानीबाग एचएमटी की नींव रखी, और 1985 में तत्कालीन प्रधानमंत्री राजीव गांधी ने इसका उद्घाटन किया था।
रानीबाग से दो किलोमीटर जाने पर एक दोराहा है। दायीं ओर मुड़ने वाली सड़क भीमताल को जाती है। जब तक मोटर - मार्ग नहीं बना था, रानीबाग से भीमताल होकर अल्मोड़ा के लिए यही पैदल रास्ता था। वायीं ओर का राश्ता ज्योलीकोट की ओर मुड़ जाता है। ये दोनों रास्ते भुवाली में जाकर मिल जाते हैं।
रानीबाग से सात किलोमीटर की दूरी पर 'दोगाँव' नामक एक ऐसा स्थान है जहाँ पर सैलानी ठण्डा पानी पसन्द करते हैं। यहाँ पर पहाड़ी फलों का ढेर लगा रहता है। पर्वतीय अंचल की पहली बयार का आनन्द यहीं से मिलना शुरु हो जाता है।
फ़िरिश्ता
फ़िरिश्ता या फ़ेरिश्ता (),  पूरा नाम मुहम्मद कासिम हिन्दू शाह (), एक फारसी इतिहासकार था जिसका जन्म १५६० में हुआ था एवं मृत्यु १६२० में हुई थी।फ़िरिश्ता या फ़रिश्ता नाम फ़ारसी में खुदा का भेजा एक दूत होता है।
फ़िरिश्ता का जन्म कैस्पियन सागर के तटीय नगर अस्त्राबाद में गुलाम अली हिन्दू शाह के घर हुआ था। अपने बचपन में ही फ़िरिश्ता अपने पिता के संग भारत में अहमदनगर आ बसे। वहां के निज़ाम के शहज़ादे मिरान हुसैन निज़ाम शाह को फ़ारसी पढ़ाने का न्यौता इनके पिता को मिला था, जिसके साथ इन्होंने भी अपनी पढ़ाई की। १५८७ में फ़िरिश्ता राजा मुर्तज़ा निज़ाम शाह के अंगरक्षकों का सरदार बना, जब शहज़ादे मिरान ने अपने पिता का तख्तापलट कर अहमदनगर की गद्दी पर अधिकार कर लिया था।  शहजादे ने अपने पुराने मित्र की जान बख्श दी, और तब १५८९ में फ़िरिश्ता बीजापुर के सुल्तान इब्राहिम आदिल द्वितीय के सेवा में लग गये।
अभी तक सैन्य पदों पर रहे फ़िरिश्ता बीजापुर में अपने नये पद पर खरे नहीं उतर पा रहे थे। इस पर और बदतर स्थिति ये थी कि वे शिया थे अतः सुन्नी प्रभुत्व वाली दक्खिन सल्तनत में इन्हें बहुत ऊंचा पद मिलने की संभावना भी नहीं थी।१५९३ में इब्राहिम शाह द्वितीय ने अंततः फ़िरिश्ता को भारत के इतिहास लिखने का कार्य दिया, जिसमें दक्खन के राजवंशों पर पूरा जोर दिया गया हो। अभी तक पूरे महाद्वीप में सभी क्षेत्रों के इतिहास को बराबर स्तर नहीं दिया था।
इनके कार्य को भिन्न नामों से जाना जाता है, मुख्यतः इसे तारीख-ए-फ़िरिश्ता और गुल्शन-ए-इब्राहिम नाम से जाना जाता है।
"रारीखे फ़िरिश्ता "में मुख्य रूप से निम्नलिखित पुस्तकें सम्मिलित हैं:
आयरीना बोकोवा
आयरीना जॉर्जीवा बोकोवा (Irina Georgieva Bokova ; ; जन्म 12 जुलाई 1952) बुल्गारिया की एक राजनेत्री हैं जो युनेस्को की महानिदेशक (डाइरेक्टर जनरल) रह चुकीं हैं। (2009-2017).
बाबा सरबंगी डेरा जयसिंहपुरा
जयसिंह पुरा डेरा का सबंद बाबा गुलाब गिरी सरबंगी डेरा हेलवा से है।यह डेरा हरियाणा के जिला करनाल के असंध से 3 किमी के अंतर करनाल रोड पर जयसिंहपुरा गाव में  है
2018 ब्रिक्स शिखर सम्मेलन
2018 ब्रिक्स शिखर सम्मेलन ब्रिक्स देशों की दसवीं वार्षिक शिखर सम्मेलन है, इस अंतरराष्ट्रीय सम्मेलन में, ब्राजील, रूस, भारत, चीन और दक्षिण अफ्रीका देश के प्रमुख भाग लेते है। यह शिखर सम्मेलन दक्षिण अफ्रीका के जोहान्सबर्ग में होगा, 2013 शिखर सम्मेलन के बाद दक्षिण अफ्रीका दूसरी बार इसकी मेजबानी कर रहा है।
नरमा
नरमा का उत्पादन गंगानगर और हनुमानगढ मे सर्वाधिक होता हैं, अखिल भारतीय कपास सुधार योजना का आरम्भ गंगानगर मे किया गया हैं२००३-४ में नरमा का उत्पादन १२१ हजार टन था जो२०११-१२ में बढ़कर २९४.५ हजार टन हो गया, इसकी बुआई के लिये २०-२५' तथा पकते समय ३०-३५' तापमान की आवश्यकता होती हैं, and isk jat
रुद्रा बुम चिक चिक बुम
रुद्रा बुम चिक चिक बुम निकोदियन (निक) चेनल पर चलने वाला कार्टून कार्यक्रम है।
यह कार्यक्रम जादु पर आधारित है ।यह कहानी रुद्रा नाम के बालक की है जो सन सिटी के राजा जय सिन्ह चौहान का पोता है। जय सिन्ह चौहान बहुत बड़ा जादुगर है। रुद्रा भी बड़ा जादुगर है। शाकाल काल सिटी का राजा है जो सन सिटी को हराकर उसपे राज करना चाहता है। रुद्रा शाकाल की हर योजना पे पानी फेर देता है।
प्राट-हेफ़ोर्ड मॉडल
Pratt ने isostasy को समझाने के लिए अपनी परिकल्पना को प्रस्तुत किया है । इसके लिए उन्होंने different desity , same weight तथा different height के लकङियो को Mercury से भरे पात्र मे तैराया जिसमे उनका सन्तुलन बना बराबर हो गया । जिसे pratt hypothesis के नाम से जाना जाता है ।
इष्टि (फिल्म)
इसे २०१८ के इंटरनेशनल फिल्म फेस्टिवल ऑफ़ इंडिया, गोवा में प्रदर्शित किया गया।
इससे पहले संस्कृत में फिल्म ‘प्रियनामनासम’ बनी थी। इसे विनोद मंकार ने बनाया था। ये 17वीं शताब्दी के कवि उन्नई पर आधारित थी।
जी. प्रभा का कहना है कि फिल्म में डायलॉग्स की बजाय ज्यादा जोर विजुअल्स और कर्मकांडों पर है। लोगों को समझने के लिए इंग्लिश में सबटाइटल भी दिए गए हैं। इसके अलावा उन्होंने कहा:
‘मैंने कई निर्माताओं के चक्कर लगाए ताकि वो फिल्म को फाइनेंस कर दें। लेकिन बाद में मैंने अपने पैसों और दोस्तों के पैसों से ही फिल्म बनानी शुरू कर दी। मुझे पता था कि संस्कृत में होने की वजह से डिस्ट्रीब्यूटर बहुत उत्साह नहीं दिखाएंगे क्योंकि कमाई के लिहाज से ये फिल्म फायदेमंद नहीं है। कोई डिस्ट्रीब्यूटर से ये उम्मीद कर भी नहीं सकता कि वो एक संस्कृत फिल्म में अपना विश्वास दिखाएं। लेकिन मुझे ख़ुशी है कि फिल्म फेस्टिवल की ऑडियंस इसे सराह रही है।’
प्रभा के लिए दूसरा सबसे बड़ा चैलेन्ज था ऐसे एक्टर्स खोजना जो संस्कृत बोल सकें। नम्बूथरी के रोल के लिए प्रसिद्द एक्टर नेदुमुदी वेणु को चुना गया। प्रभा ने कहा कि उन्होंने वेणु को इसलिए चुना क्योंकि उन्होंने इससे पहले कुछ संस्कृत नाटक किए थे। उन्होंने 17 दिनों में एक फिल्म की शूटिंग ख़त्म की थी।
संस्कृत को हिन्दुओं की भाषा माने जाने पर डॉक्टर प्रभा को ऐतराज है। उन्होंने अलग-अलग धार्मिक बैकग्राउंड के छात्रों को पढ़ाया है। वो कहते हैं कि उनके पास बहुत से ईसाई लड़के आए थे जिन्होंने संस्कृत इसलिए सीखी ताकि हिन्दू धर्मग्रंथों की पढ़ाई कर सकें। किसी भी भाषा को किसी एक धर्म से नहीं जोड़ा जा सकता।